Жөөк
Жөөк - соко жана башка шайман менен салынуучу арыкча. Көп тиштүү соко менен жер айдаганда соконун акыркы тиши өткөндөн кийин бир гана ачык жөөктөп калат. Сугат дыйканчылыгында жөөктөп салуу жана чигит эгүү бир мезгилде жүргүзүлөт. Жөөктөп сугаргандан кийин өсүмдүктүн катар аралыгы жумшартылат. Суу агуучу жөөк топурактын өзгөчөлүгүнө, жердин эңкейишине, өсүмдүктүн катар аралыгына жараша туурасы 25-50 см, тереңдиги 15-20 см, узундугу 100-200 м болот.

Колдонулган адабияттар
 “Кыргызстан” улуттук энциклопедиясы: 3-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2011. 784 бет, илл. ISBN 978 9967-14-074-5

Айыл чарба